ससुर ने 5 दिन में ढूंढी BA पास दुल्हन, अब गली -गली घूम कर रही चुनाव प्रचार

पानीपत। हरियाणा में पंचायत चुनाव के लिए लोग नए- नए हथकंडे अपनाते दिख रहे हैं। एक गांव में पंचायत की सीट महिला के लिए रिजर्व्ड थी। घर से कैंडिडेट उतारने के लिए पिता ने जल्दबाजी में बेटे की शादी करा दी और बीए पास बहू घर लेकर आए। इन दिनों राज्य में ऐसे दिलचस्प मामले देखने को मिल रहे हैं।



घर से बहू ही बन जाए सरपंच...

- एक गांव के धर्मवीर पंचायत का चुनाव लड़ना चाहते थे, पर ये सीट महिला के लिए आरक्षित थी। - घर में सरपंची की चाह पूरा करने बीए की पढ़ाई कर रहे बेटे संजय के लिए तीन माह पहले पांच दिन के अंदर बीए पास बहू ज्योति को ढूंढ लाए। - धर्मबीर के मुताबिक, बेटे की शादी के दौरान 36 बिरादरी ने दान में 2 लाख रुपए भी चुनाव लड़ने के लिए दिए। - इस तरह के दिलचस्प मामलों की वजह सुप्रीम कोर्ट का एक फैसला है।

क्या है सुप्रीम कोर्ट का फैसला?

हाल ही में पंचायत चुनाव को लेकर सुप्रीम कोर्ट ने फैसला दिया कि पढ़े-लिखे लोग ही चुनाव लड़ेंगे। कोर्ट के मुताबिक, चुनाव लड़ रहे जनरल कैंडिडेट के लिए 10वीं जबकि एससी और एसटी कैंडिडेट के लिए आठवीं पास होना जरूरी है। इस फैसले के बाद रिजर्व्ड सीट्स पर सरपंची के इच्छुक परिवारों में पढ़ी-लिखी महिलाएं ढूंढी जा रही हैं।

इलेक्शन के लिए और क्या कर रहे हैं लोग

- वे लोग जो शादीशुदा हैं पर इनकी पत्नियां पढ़ी-लिखी नहीं है, दूसरी शादियां कर रहे हैं।

- सरपंची की पोस्ट हासिल करने के लिए कई शादियां कागजी हो रही हैं।

- कुछ लोग सहमति से तलाक करवाकर अपने रिश्तेदारों की पत्नियों से शादी कर रहे हैं।

- दहेज़ के लिए कुख्यात कई इलाकों में ज्यादातर शादियां सादगी के साथ बिना दहेज़ के हो रही हैं।

आगे की स्लाइड्स में और फोटोज...